Γουλιέλμος Χάουαρντ, υποκόμης Άντοβερ

Ο Γουλιέλμος Χάουαρντ, υποκόμης Άντοβερ (23 Δεκεμβρίου 1714 - 15 Ιουλίου 1756), από το Έλφορντ Χολ του Στάφορντσιρ, ήταν Βρετανός πολιτικός των Συντηρητικών από την Οικογένεια Χάουαρντ, ο οποίος συμμετείχε στη Βουλή των Κοινοτήτων από το 1737 έως το 1747.

Ήταν ο μεγαλύτερος γιος και κληρονόμος του Ερρίκου Μπόουζ Χάουαρντ 11ου κόμη του Σάφολκ, αλλά σκοτώθηκε σε ατύχημα ένα χρόνο πριν από το τέλος τού πατέρα του. Ο δικός του γιος διαδέχθηκε τον θρόνο ως Ερρίκος 12ος κόμης.

 Πρώιμη ζωή 
Ο Χάουαρντ ήταν ο μεγαλύτερος επιζών γιος του Ερρίκου Χάουαρντ 11ου κόμη του Σάφολκ και 4ου κόμη του Μπέρκσιρ και της συζύγου του, Αικατερίνης Γκράχαμ, κόρης του συνταγματάρχη Ιακώβου Γκράμ και της Δωροθέας Χάουαρντ, εγγονής του Θωμά Χάουαρντ 1ου κόμη του Μπέρκσιρ.

Από το 1725 έως το 1728 σπούδασε στο Κολέγιο Ήτον. 

 Σταδιοδρομία 
Ο Άντοβερ επανεξελέγη χωρίς αντίπαλο ως Συντηρητικός Βουλευτής για το Κάστλ Ράιζινγκ σε επαναληπτικές εκλογές στις 16 Απριλίου 1737. Ψήφισε κατά της κυβέρνησης στην Ισπανική Συνέλευση το 1739, και στο Νομοσχέδιο του Τόπου του 1740. Τον Φεβρουάριο του 1741 ήταν ένας από τους Συντηρητικούς που αποσύρθηκαν από την πρόταση, για την απόλυση του πρωθυπουργού Ροβέρτου Γουόλπολ. Επέστρεψε χωρίς αντίπαλο στις βρετανικές γενικές εκλογές του 1741, αλλά δεν έθεσε υποψηφιότητα το 1747. 

 Οικογένεια 
Ο λόρδος Άντοβερ νυμφεύτηκε τη λαίδη Μαρία Φιντς, κόρη του Χένιτζ Φιντς 2ου κόμη του Άιλσφορντ, στις 6 Νοεμβρίου 1736. Έμεναν στο Έλφορντ Χολ του Στάφορντσιρ, και απέκτησαν τέσσερα παιδιά: 

 Ερρίκος (16 Μαΐου 1739 – 7 Μαρτίου 1779), που το 1757 διαδέχθηκε τον παππού του στις κομητείες.
 αξιότιμη Αικατερίνη (6 Ιουλίου 1741 – 1826), απεβίωσε άγαμη.
 αξιότιμη Ελισάβετ Μαρία (τάφηκε στις 12 Ιουνίου 1742), απεβίωσε σε βρεφική ηλικία .
 αξιότιμη Ελισάβετ (14 Μαΐου 1744), απεβίωσε σε βρεφική ηλικία.
 αξιότιμη Φραγκίσκη (27 Φεβρουαρίου 1747 – 16 Σεπτεμβρίου 1818),  παντρεύτηκε το 1783 τον Ριχάρδο Μπάγκοτ (αργότερα Χάουαρντ), γιο του σερ Γουόλτερ Μπάγκοτ 5ου βαρονέτου.

 Το τέλος και η κληρονομιά 
Ο Άντοβερ σκοτώθηκε σε ατύχημα στις 15 Ιουλίου 1756. Επέστρεφε στο Λίτσφιλντ μέσω του Φίσεργουικ Παρκ, όταν τα νεαρά άλογά του τρόμαξαν. Πετάχτηκε από την άμαξα, και προσγειώθηκε με το κεφάλι, πεθαίνοντας ακαριαία. Τάφηκε στο Έλφορντ. 

Ο πατέρας του απεβίωσε τον επόμενο Μάρτιο, και τον διαδέχθηκε ο μοναχογιός του Άντοβερ, Ερρίκος ως 12ος κόμης του Σάφολκ και 5ος κόμης του Μπέρκσιρ. Ο Ερρίκος απεβίωσε τον Μάρτιο του 1779. Ο μεταθανάτιος γιος του, ο Ερρίκος 13ος κόμης, έζησε μόνο δύο ημέρες. 

Τα κτήματά του στο Έλφορντ, το Κάστλ Ράιζινγκ και το Άστιντ τελικά κληρονομήθηκαν στο μοναδικό επιζόν παιδί του, την εντιμότατη Φραγκίσκη Χάουαρντ. Το 1783 αυτή παντρεύτηκε τον Ριψχάρδο Μπάγκοτ, 5ο γιο του σερ Γουόλτερ Μπάγκοτ 5ου βαρονέτου και αδελφό του λόρδου Μπάγκοτ. Ο Ριχάρδος πήρε το όνομα Χάουαρντ μετά τον γάμο του.  Απέκτησαν δύο γιους, που απεβίωσαν σε βρεφική ηλικία και μία κόρη, τη Μαρία (9 Μαΐου 1785 - 10 Οκτωβρίου 1877), η οποία το 1807 παντρεύτηκε τον εντιμότατο Φούλκε Γκρέβιλ Άπτον συνταγματάρχη, ο οποίος πήρε επίσης το όνομα Χάουαρντ.  

Η Μαρία και η Φούλκε Γκρέβιλ Χάουαρντ δεν απέκτησαν παιδιά, και μετά το τέλος της το 1877 σε ηλικία 92 ετών, τα κτήματα διανεμήθηκαν μεταξύ συγγενών Χάουαρντ και Μπάγκοτ. Το Έλφορντ Παρκ έμεινε στον ανιψιό της, Χάουαρντ Φράνσις Πάτζετ (γιο του Φραγκίσκου Εδουάρδου Πάτζετ και εγγονό του σερ Εδουάρδου Πάτζετ και της Λουίζας Φραγκίσκης Μπάγκοτ) και το Κάστρο Ράιζινγκ στον αξιότιμο Γκρέβιλ Θεόφιλο Χάουαρντ, νεότερο γιο του 17ου κόμη του Σάφολκ.  Το Άστεντ Παρκ πωλήθηκε από την οικογένεια Μπάγκοτ το 1880, μαζί με όλα τα περιεχόμενά του, συμπεριλαμβανομένων πινάκων ζωγραφικής των Ρέμπραντ, σερ Τζόσουα Ρέινολντς, Άντονυ φαν Ντάικ, σερ Πέτερ Λέλυ, σερ Γκόντφρεϋ Κνέλερ και Σαλβατόρ Ρόζα. 

 Αναφορές 

Κατηγορία:Οικογένεια Χάουαρντ (αγγλική αριστοκρατία)